Škoda 22Tr

A **Škoda 22Tr** egy alacsony padlós trolibusz, melyet a Škoda Művek gyártott az ezredfordulón. A troli a szóló 21Tr csuklós változata. Magyarországon egy darab van csak belőle, ez a Szegedi Közlekedési Társaság tulajdonában volt 2018-ig, T-650 pályaszámon.

## Felépítés

A 22Tr-nek érdekes története van. 1991-ben keztdék tervezni, és 1993-ra épült meg, mint a Škoda új trolicsaládjának első változata. Ezt a csuklóst a 21Tr troli és a 21Ab autóbuszból fejlesztették ki. Azonban míg ezen két járműnek hamarosan megindult a sorozatgyártása, addig a 22Tr-ből egészen 1999-ig csak kettő prototípus létezett, amikor újra elkezdtek foglalkozni vele, 2004-ig összesen 13 darab készült el.

A 22Tr a kor követelményeinek megfelelően alacsony padlós. önhordó, acélvázas felépítmény, mely két fő részből áll. A jobboldalt három dupla bolygóajtaja, és a csukló előtt illetve után egy-egy szóló bolygóajtó van. Minden ajtó elektronikusan vezérelt, ezek mindegyike külső felszállásjelzővel van ellátva, melyek segítségével az utasok is nyithatják azokat. A jármű kinézetét Patrik Kotas tervezte.

A jármű hajtását a GTO tirisztoros szaggatóval vezérelt egyenáramú vontatómotor biztosítja. Egy mikroszámítógépes szabályzó dolgozza fel a jeladókról érkező vontatóáram jeleket, a gerjesztőáram jeleket, forgórészkör-áram jelet, továbbá a szűrőkondenzátor-egység feszültségértékeket, és a fordulatszám-jeladó jeleket. A mikroszámítógép kimenetei által működteti a hajtáskontaktorokat, és vezérli a GTO blokkot. Az első prototípusban AEG elektronika van (22TrG), a többi legyártott jármű Škoda elektronikával szerelt.

A 22TrAC azon verzió jelölése, melyet aszinkron motor hajt. Felépítésben nem különbözik a többi 22Tr-től, a főbb változtatások a hajtásrendszert érintik.

## Technikai adatok

 Fájl:T-650 Lenry.JPG
* Hossz: 18,07 m
* Szélesség: 2,5 m
* Magasság: 3,365 m
* Az üres jármű tömege: 16,7 t
* Férőhelyek száma: 116
	+ Állóhely: 41
	+ Ülőhely: 75
* Teljesítmény: 2 x 140 – 2 x 175 kW
* Végsebesség: 70 km/h

## Prototípus

Az első prototípust 1993-ban építették. A gyártói tesztek után Jáchymov-ban volt próbán 1994-ben, majd '95-ben Usti nad Labem-ben. Egy komoly meghibásodás után visszaküldték a gyárba, ahol éveken át állt. Ezen idő alatt szinte teljesen tönkrement, már a szétbontását fontolgatták amikor 2005-ben egy történelmi trolik és buszok megmentésével foglalkozó társaság mentette meg. Egy évvel később Brnóba került, ahol pár hónapot állt a komíni trolitelepen, majd a Brno-i Technikai Múzeumhoz került. A járművet 2018-ban selejtezték és szétvágták.

A második prototípus 1994-ben készült el. 1995-től 1997-ig Pilsenben, Brno-ban és Ostrava-ban tesztelték. 2000-ben rendes szolgálatba állt Usti nad Lábem városában ahol a 601-es pályaszámot kapta és a mai napig közlekedik.

A 22TrAC-ből mindössze egy darab készült, így azt is tekinthetjük prototípusnak. 2003-ban készült, tanulmányjárműnek. Elkészülte után a gyárban maradt, később pedig Pilsenben üzemelt. 2006-ban megvásárolta a Szegedi Közlekedési Társaság, ahol a két motorja helyett egy Škoda 25Tr motorját kapta meg a leghátsó, C tengelyére, így tolócsuklóssá vált. T-650 pályaszámon 2008. március 13. óta jár, ez volt Magyarország első teljesen alacsonypadlós csuklós trolibusza.

Most 2023-ban egy szatymazi halászcsárda mellett levő roncstelepen pihen.

## Üzemeltetők

###  Csehország

 Ústí nad Labem | 22Tr
 Škoda gyárban maradt

## Jegyzetek

1. ↑ https://transphoto.org/list.php?mid=1293&cid=246
2. ↑ https://transphoto.org/vehicle/189618/

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Közlekedés]] **[[Portál:Közlekedés|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Közlekedés]] **[[Portál:Közlekedés|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Közlekedés]]** [[Portál:Közlekedés|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
* **[[Fájl:**
	+ **[[Fájl:Végtelen ciklus a következő sablonban: Sablon:Portál/speciális|25x25px|Csehország]]** [[Portál:Csehország|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap|25x25px|Csehország]] **[[Portál:Csehország|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Csehország]]** [[Portál:Csehország|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]